Foto: xorazmshakar.uz Toshkent shahrida yashovchi A.R.Toshev Xorazm shakar zavodining 99,4 foiz aksiyalari egasiga aylandi. Bundan Respublika fond birjasi ma’lumotlari darak beryapti. Toshev avgust oyi oxirida 2,84 million dona miqdorda joylashtirilgan aksiyalarni birjada sotib olgan. Oxirgi bitim paytida aksiyalarning kotiroval va nominal narxi bir dona uchun 5000 so‘mni tashkil etdi, bozordagi kapitalizatsiya 14,2 mlrd so‘mga baholandi. Ushbu bitim natijasida Toshev 2,83 mln dona aksiyaning egasi yoki kompaniyaning ustav kapitalining 99,4% egasiga aylandi.